เมื่อประมาณวันที่ 12 - 15 ตุลาคมที่ผ่านมามีรอบเดือนปกติ และต่อมาวันที่ 19 มีเลือดคล้ายประจำเดือน มีลักษณะข้น เป็นสีน้ำตาลเข้ม ค่อนไปทางดำ เป็นประมาณ 2 วัน มีอาการปวดท้องเล็กน้อย อยากทราบว่ามีความผิดปกติทางร่างกายอย่างไรคะ หรือเป็นการขับเลือดเก่าที่ตกค้างอยู่ภายในร่างกายเฉยๆ #ขอบสำหรับคำตอบค่ะ
สวัสดีค่ะ หากประจำเดือนมาวันที่ 12-15 ต.ค. แล้ววันที่ 19 มีเลือดสีน้ำตาลเข้มออกมา อาจเป็น- เลือดประจำเดือนที่ค้างอยู่ในมดลูก ซึ่งอาจยังออกมาไม่หมด ทั้งนี้ หากได้มีเพศสัมพันธ์ ก็อาจไปกระตุ้นให้มดลูกบีบตัวและออกมาได้- เลือดออกช่วงไข่ตก โดยเลือดที่ออกจะมีปริมาณเพียงเล็กน้อยและออกเพียงแค่ 1 วัน- มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย- ผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นแนะนำให้สังเกตอาการไปก่อน หากเลือดได้หยุดไปแล้ว และไม่มีอาการปวดท้องน้อยต่ออีก ก็ไม่ได้อันตรายอะไร แต่หากยังคงมีเลือดมีออกมาอีกเรื่อยๆ หรือมีปวดท้องน้อยต่อเนื่อง โดยที่ไม่ได้เกิดจากการใช้ยาใดๆ ก็ควรไปพบสูติ-แพทย์เพื่อตรวจหาสาเหตุค่ะ